O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
 1. “Bola huquqlarining kafolatlari yanada kuchaytirilishi munosabati bilan O‘zbekiston Respublikasining ayrim qonun hujjatlariga o‘zgartirish va qo‘shimchalar kiritish to‘g‘risida”gi QL-549-sonli O‘zbekiston Respublikasi qonuni loyihasi haqida (ikkinchi o‘qish). 
 2. “Energiyadan oqilona foydalanish to‘g‘risida”gi O‘zbekiston Respublikasining Qonuniga o‘zgartish va qo‘shimchalar kiritish haqida”gi QL-556-sonli O‘zbekiston Respublikasi qonuni loyihasi to‘g‘risida (ikkinchi o‘qish). 
 3. “O‘zbekiston Respublikasining Ma’muriy javobgarlik to‘g‘risidagi kodeksiga o‘zgartish va qo‘shimchalar kiritish haqida”gi QL-572-sonli O‘zbekiston Respublikasining qonuni loyihasi to‘g‘risida (birinchi o‘qish).
 4. “O‘zbekiston Respublikasining ayrim qonun hujjatlariga o‘zgartishlar kiritish to‘g‘risida”gi QL-573-sonli O‘zbekiston Respublikasi qonuni loyihasi haqida (birinchi o‘qish).
 5. “Aholini ro‘yxatga olish to‘g‘risida”gi QL-577-sonli O‘zbekiston Respublikasi qonuni loyihasi haqida (birinchi o‘qish).
 6. O‘zbekiston Respublikasi Davlat statistika qo‘mitasi raisi B. Begalovning “O‘zbekistonda statistik ma’lumotlarning haqqoniyligi, ishonchliligi va ochiqligini ta’minlash masalalari to‘g‘risida”gi axborotini eshitish haqida. 
 7. O‘zbekiston Respublikasi bandlik va mehnat munosabatlari vaziri N. Xusanovning “2019-yilda aholi bandligini ta’minlash va yangi ish o‘rinlarini tashkil etish bo‘yicha davlat buyurtmasining joriy yil to‘qqiz oyidagi ijrosi to‘g‘risida”gi axborotini eshitish haqida.
 8. O‘zbekiston Respublikasi xalq ta’limi vaziri Sh. Shermatovning “Umumta’lim maktablarda o‘quvchilarning huquqiy bilimlarini oshirish hamda huquqiy bilimlarga doir o‘quv mashg‘ulotlarining ko‘lamini yanada kengaytirish borasida amalga oshirilayotgan ishlar to‘g‘risida”gi axborotini eshitish haqida.
 9. O‘zbekiston Respublikasi Bosh vaziri A. Aripovga “Shoshilinch tibbiy yordam va reanimatsiya bo‘limlari uchun belgilangan koykalar sonini qayta ko‘rib chiqish to‘g‘risida” parlament so‘rovini yuborish haqida.
 10. O‘zbekiston standartlashtirish, metrologiya va sertifikatlashtirish agentligi bosh direktori D. Sattarovga “Milliy standartlarni xalqaro talablarga moslashtirish, mahsulot sifati va xavfsizligini ta’minlash, sinov laboratoriyalarini rivojlantirish va o‘lchash vositalarni qiyoslashda aholiga qulayliklar yaratish borasida amalga oshirilayotgan ishlar va bu sohadagi mavjud muammolarni bartaraf etish bo‘yicha ko‘rilayotgan choralar to‘g‘risida”gi parlament so‘rovini yuborish haqida.
 11. N.M. Radjapovni O‘zbekiston Respublikasi Oliy Majlisi Qonunchilik palatasi Mehnat va ijtimoiy masalalar qo‘mitasining a’zosi lavozimidan ozod etish to‘g‘risida.